gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6777, del 18-05-2012 (2012/4654)

Resolució de 3 de maig de 20529, de la directora de l'Agència Valenciana de Mobilitat, per la qual s'acorda l'obertura d'un període d'informació pública en l'expedient de modificació de la concessió CV-403, Alacant-València.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4654


Organisme emissor
:   Agència Valenciana de Mobilitat

Tipus de document
:   Resolució

Resolució de 3 de maig de 20662, de la directora de l'Agència Valenciana de Mobilitat, per la qual s'acorda l'obertura d'un període d'informació pública en l'expedient de modificació de la concessió CV-403, Alacant-València. [2012/4654]  
L'empresa La Unión de Benisa, SA, titular de la concessió CV-403, Alacant-València, ha sol·licitat, davant de l'Agència Valenciana de Mobilitat, la modificació d'horaris de les línies 1A, 2B bis, 4 i 10, i la incorporació de la línia 8 bis. Tal modificació d'horaris implica la variació en el nombre d'expedicions establit en el títol concessional, i resulta una reducció en el cas de les línies 1A, 2B bis i 10, i un augment en el cas de la línia 4. A més, la incorporació de la nova línia 8 bis implica la modificació de l'itinerari de la concessió.  
  
Vista la memòria justificativa de les modificacions presentada per l'empresa concessionària i de conformitat amb les funcions atribuïdes en els articles 4 i 22.2 de la Llei 6/2011, d'1 d'abril, de Mobilitat de la Comunitat Valenciana, i de la Llei 9/2000, de 23 de novembre, de Constitució de l'Entitat de Transport Metropolità de València, modificada per la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat, resolc:   
  
  
Primer  
Sotmetre a informació pública l'expedient de modificació concessional referit, per un termini de 20 dies, a comptar des de l'endemà de la publicació de la present resolució, perquè les persones interessades hi puguen al·legar si ho estimen oportú, i puguen, si ho desitgen, consultar l'expedient a la seu d'esta Agència (av. Enric Valor, 13, 46714 Burjassot).  
Transcorregut l'esmentat termini sense realitzar al·legacions, es considerarà que esteu conforme, i perdreu el dret al tràmit corresponent. Això, sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Segon  
Remetre la present resolució al Diari Oficial de la Comunitat Valenciana per a la seua publicació.  
  
València, 3 de maig de 2012.- La directora: Mar Martínez Aparicio.
Diari Oficial de la Generalitat Valenciana


Sumari del DOGV 6911, del 27-11-2012 (2012/10931)

Notificació de la imposició d'una primera multa coercitiva. Expedient número 291/1330 DXB.
------------------------------------------------------------------------------------------

### Dades del document

Número de DOGV
:   6911

Data del DOGV
:   27-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10345


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la imposició d'una primera multa coercitiva. Expedient número 291/9161 WBW. [2012/10705]  
De conformitat amb el que establixen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'efectua la notificació per mitjà d'anuncis de l'acte dictat en l'expedient que s'indica a la persona o entitat que s'indica a continuació, pel fet que s'ha intentat la notificació en l'últim domicili conegut i no s'ha pogut realitzar.  
  
  
Expedient número: 291/0285 FTH.  
Interessat: Jaime Lacueva Lacueva.  
Últim domicili conegut: carrer Octavi Ten i Orenga, núm. 19, 5t, 13a, 12268 la Vall d'Uixó, Castelló.  
Assumpte: imposició de primera multa coercitiva, dictada pel director general de Medi Natural, amb data 10 d'octubre de 2012.  
  
L'expedient està en la Secció de Coordinació Administrativa de la Direcció General de Medi Natural de la Conselleria d'Infraestructures, Territori i Medi Ambient, carrer Francesc Cubells, número 7, 46869, València, on podrà comparéixer per a conéixer el contingut íntegre de l'acte, de dilluns a divendres, de 09.00 a 14.00 hores, en el termini de deu dies hàbils comptadors a partir de l'endemà de la publicació d'este en el Diari Oficial de la Comunitat Valenciana.   
S'informa l'interessat del dret que l'assistix a aportar les al·legacions que estime convenients o, si és el cas, a interposar els recursos especificats en el text de la resolució.  
  
València, 12 de novembre de 2012.- El director general de Medi Natural: Alfredo González Prieto.
Diari Oficial de la Generalitat Valenciana


Sumari del DOGV 6752, del 12-04-2012 (2012/3323)

Informació pública de l'actualització de tarifes de subministrament domiciliari d'aigua a Casinos.
--------------------------------------------------------------------------------------------------

### Dades del document

Número de DOGV
:   6752

Data del DOGV
:   12-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3323


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament domiciliari d'aigua a Casinos. [2012/3323]  
D'acord amb l'establert en l'article 3.3 del Decret 3/2008, d'11 de gener, del Consell de la Generalitat Valenciana, transcorregut el termini determinat en l'article esmentat i en virtut de la normativa anterior, es consideren aprovades les tarifes d'aigua potable sotmeses a consideració. Per tot açò:  
  
Tarifa aprovada:  
  
  
  
  
  
  
Sobre les presents tarifes s'aplicarà l'impost sobre el valor afegit d'acord amb l'establert en la Llei 37/1992, de 28 de desembre.  
  
Cosa que es fa pública.  
  
València, 2 de abril de 2012.- El director gerent: Isidoro Solera Solera.
Diari Oficial de la Generalitat Valenciana


Sumari del DOGV 6894, del 02-11-2012 (2012/9489)

Informació pública del projecte d'autorització administrativa i aprovació d'execució de la xarxa de distribució de gas natural en el municipi de Beniflá. Expedient número CBREDE/2012/17/46.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9489


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública del projecte d'autorització administrativa i aprovació d'execució de la xarxa de distribució de gas natural en el municipi de Beniflá. Expedient número CBREDE/2012/17/46. [2012/9489]  
Als efectes previstos en l'article 73 de la Llei 34/1998, de 7 d'octubre (BOE de 08.10.1998), del Sector d'Hidrocarburs, en la ITC-ICG01 del Reial Decret 919/2006, de 28 de juliol (BOE de 04.09.2006), pel qual s'aprova el Reglament tècnic de distribució i utilització de combustibles gasosos i les instruccions tècniques complementàries, i en l'article 78 del Reial Decret 1434/2002, de 27 de desembre (BOE de 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a l'autorització administrativa la instal·lació de gas natural que s'indica:  
  
Expedient: CBREDE/2012/17/46  
Peticionari: Gas Natural CEGAS, SA.  
Emplaçament o zona geogràfica: municipi de Beniflá.  
Projecte: projecte d'autorització administrativa i aprovació d'execució de la xarxa de distribució de gas natural en el municipi de Beniflá.  
  
Punt/s de connexió: segons el pla 5911 - PT 1.1 rev. 00.   
Pressió : 16 bar.  
Pressupost: 177.852,29 €   
  
Es fa públic per a coneixement general i perquè totes les persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situada al carrer Gregori Gea, 27, de València, així com presentar en este servici territorial les al·legacions (en doble exemplar) que consideren oportunes, en el termini de vint dies comptats a partir de l'endemà de la publicació d'este anunci.  
  
València, 13 de setembre de 2012.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 6901, del 13-11-2012 (2012/9723)

Notificació de la sentència dictada en el juí verbal número 421/2011.
---------------------------------------------------------------------

### Dades del document

Número de DOGV
:   6901

Data del DOGV
:   13-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9723


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el juí verbal número 421/2011. [2012/9723]  
Juí verbal 000421/2011-B  
De: Socisa Iberia 2000, SL.  
Procuradora: Sara Gil Furió.  
Contra: Yuli Nocidu Rojas.  
Procurador/a: -  
En este procediment verbal seguit a instàncies de Socisa Iberia 2000, SL, contra Yuli Nocidu Rojas s'ha dictat la sentència, que literalment, diu el següent:  
«Inmaculada Mas Sánchez, magistrada jutgessa del Jutjat de Primera Instància número 5 de Torrent (antic mixt 8), he vist estes actuacions de juí verbal 421/2011 seguides davant d'este jutjat a instàncies de Socisa Iberia 2000, SL, representat per la procuradora Sara Gil Furió contra Yuli Nocidu Rojas, declarada en rebel·lia, sobre reclamació de quantitat.  
[...]  
Que estime la demanda formulada per Socisa Iberia 2000, SL, representat per la procuradora Sara Gil Furió contra Yuli Nocidu Rojas, declarat en rebel·lia, i condemne el demandat que tan prompte com siga ferma esta resolució abone a l'actor la suma de 2.400 euros, més els interessos legals produïts des de la data de la interposició de la demanda fins al seu complet pagament. S'imposen les costes expressament a la part demandada».  
I atés que el demandat, Yuli Nocidu Rojas, es troba en parador ignorat, expedisc este edicte a fi que li valga de notificació de forma deguda.  
  
Torrent, 8 d'octubre de 2012.- La secretària judicial: Inmaculada Biosca Muñoz.
Diari Oficial de la Generalitat Valenciana


Sumari del DOGV 6744, del 29-03-2012 (2012/3128)

Notificació de resolució en matèria d'adopcions. Expedient número 46/710/2001.
------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3128


Organisme emissor
:   Conselleria de Justícia i Benestar Social

Tipus de document
:   Anunci

Notificació de resolució en matèria d'adopcions. Expedient número 46/710/2001. [2012/3128]  
Com que no s'ha pogut realitzar la notificació personal a la persona interessada que s'hi indica de l'acte administratiu que a continuació s'indica, es publica un extracte en el Diari Oficial de la Comunitat Valenciana, de conformitat amb allò que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
  
Perquè la persona interessada puga tindre coneixement íntegre de l'acte i en quede constància, podrà comparéixer en el termini de 10 dies, des de la publicació d'este anunci en el DOCV, en la seu de la Direcció Territorial de Justícia i Benestar Social de València, Secció Família i Adopcions, situada a l'avinguda de Baró de Càrcer, número 36, de València, de 09.00 a 14.00 hores.  
Expedient número: 46/710/2001  
Persona interessada: Ana Cortés Santiago  
Últim domicili conegut: desconegut  
Resolució del director territorial de la Conselleria de Justícia i Benestar Social de València, de data 12 de març de 2012, en què es prenen decisions amb relació a la menor S.K.S.B., en matèria de família i adopcions.  
Contra la present resolució pot formular-se oposició davant dels tribunals civils sense necessitat de reclamació prèvia en via administrativa en el termini de dos mesos, des de la seua notificació, d'acord amb el que disposa l'article 780.1 de la Llei d'Enjudiciament Civil.   
  
València, 20 de març de 2012.- El director territorial: Fernando Pérez Campos.
Diari Oficial de la Generalitat Valenciana


Sumari del DOGV 6878, del 08-10-2012 (2012/9304)

DECRET 11/2012, de 5 d'octubre, del president de la Generalitat, pel qual concedix la Medalla d'Or de la Generalitat al Mèrit Esportiu, en la seua edició 2012, a Maurice Eckhard.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6878

Data del DOGV
:   08-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9304


Data del document
:   05-10-2012

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 11/2012, de 5 d'octubre, del president de la Generalitat, pel qual concedix la Medalla d'Or de la Generalitat al Mèrit Esportiu, en la seua edició 2012, a Maurice Eckhard. [2012/9304]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala, en l'article 3, com una de les línies generals d'actuació en el desenrotllament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 33/1986, de 10 de març, del Consell, i l'Orde de 26 de juny de 1989, de la Conselleria de Cultura, Educació i Ciència, modificada per l'Orde de 7 de novembre de 2003, de la Conselleria de Cultura, Educació i Esport, regulen la concessió de la Medalla d'Or de la Generalitat al Mèrit Esportiu.  
Maurice Eckhard va obtindre la medalla de bronze en la modalitat de ciclisme contrarellotge, classe C2, en els Jocs Paralímpics de Londres 2012. Una medalla que se suma a la plata obtinguda en el Campionat del Món de Ciclisme, en la modalitat de Fons en Carretera, en 2010; a la medalla de bronze en la cronometrada C2 del mateix campionat, en la seua edició 2011; i a les medalles de bronze, en la modalitat de persecució, plata en la contrarellotge i or en la modalitat de Fons, obtingudes en el Campionat del Món de Ciclisme en 2007, per citar només els títols més recents.   
Els mèrits esportius de Maurice Eckhard servixen, a més, per a posar en valor l'esport adaptat, que, des de l'organització de les primeres paraolimpíades en 1960, no ha deixat de créixer, fent de l'esport d'alta competició un escenari accessible per a tots.  
Per això, com a reconeixement als seus èxits esportius que són el resultat d'una trajectòria d'esforç, sacrifici i afany de superació,  
  
  
DECRETE  
  
Concedir la Medalla d'Or de la Generalitat al Mèrit Esportiu a Maurice Eckhard.  
  
València, 5 d'octubre de 2012  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6765, del 02-05-2012 (2012/4071)

Informació pública del canvi d'ús de la parcel·la situada a la plaça dels Reis Catòlics.
----------------------------------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4071


Data del document
:   05-03-2012

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública del canvi d'ús de la parcel·la situada a la plaça dels Reis Catòlics. [2012/4071]  
El Ple de l'Ajuntament, en sessió celebrada el 27 de febrer de 2012, ha adoptat, entre altres, l'acord següent:  
Sotmetre a informació pública, durant el termini d'un mes des de la publicació de l'anunci al Diari Oficial de la Comunitat Valenciana i en un diari no oficial d'àmplia difusió, el canvi d'ús de la parcel·la de 852 m² situada a la plaça dels Reis Catòlics (edifici de l'antic Palau de Justícia) d'ús dotacional administratiu i institucional (clau F/AD) del Pla General a ús educatiu i cultural (clau F/ED), establint-se, per tant, en la parcel·la l'ús educatiu i cultural.  
  
L'expedient complet podrà ser examinat en les dependències del Servici Jurídic d'Urbanisme en horari d'oficina.  
  
Elx, 5 de març de 2012.- El tinent d'alcalde d'Ordenació Urbana, Infraestructures i Assessoria Jurídica: Vicente J. Granero Miralles.
Diari Oficial de la Generalitat Valenciana


Sumari del DOGV 6845, del 22-08-2012 (2012/8048)

RESOLUCIÓ de 14 d'agost de 2012, de la Direcció de Recursos Humans del Consorci Hospital General Universitari de València (CHGUV), mitjançant la qual se cita a termini les persones interessades en el procediment abreviat 000173/2012 del Jutgat Contencios Administratiu número 8 de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6845

Data del DOGV
:   22-08-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/8048


Data del document
:   14-08-2012

Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ de 14 d'agost de 2012, de la Direcció de Recursos Humans del Consorci Hospital General Universitari de València (CHGUV), mitjançant la qual se cita a termini les persones interessades en el procediment abreviat 000173/2012 del Jutgat Contencios Administratiu número 8 de València. [2012/8048]  
El Jutgat Contencios Administratiu número 8 de València, ha requerit, a esta entitat de dret públic, l'expedient administratiu referent al procediment que es descriu.   
Assumpte   
Recurs contenciós administratiu contra:   
La Resolució del president del Consorci Hospital General Universitari de València, de 30 de gener de 2012, per la que es desestima el recurs d'alçada interposat per Josefina Meliá Olivares contra l'acord de la comissió de selecció de 20 de gener de 2012, confirmant, en conseqüència, les puntuacions definitives aconseguides per les persones aspirants en la fase de concurs de la convocatòria CO/40/2008, zelador, de l'oferta d'ocupació pública de 2007 del CHGUV.   
Recurrent: Josefina Meliá Olivares.   
Referència tribunal: procediment abreviat número 000173/2012.  
  
De conformitat amb el que disposa l'article 49 de la Llei 29/1998, Reguladora de la Jurisdicció Contenciosa Administrativa, se cita a termini les persones que pogueren resultar interessades en el procediment per tal que puguen comparéixer en les actuacions en el termini de nou dies, degudament representades en la forma establerta en els paràgrafs dos i tres de l'article 23 de la Llei de la Jurisdicció Contenciosa Administrativa.   
No obstant, el CHGUV, representat pels seus servicis jurídics, compareix en el recurs esmentat en defensa del manteniment de l'acte recorregut.   
  
València, 14 d'agost de 2012.- El director de Recursos Humans: Francisco Aucejo Planells.
Diari Oficial de la Generalitat Valenciana


Sumari del DOGV 6734, del 14-03-2012 (2012/2108)

Notificació de la sentència dictada en el judici verbal número 1525/2009.
-------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2108


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1525/2009. [2012/2108]  
Judici verbal 001525/2009   
Demandant: Comunitat de Propietaris de l'Edifici Amura.   
Demandada: Eusebio Narciso Mora Toro.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 262/2010   
Torrevieja, 13 de setembre de 2010  
M.ª Isabel Gilabert Vietos, jutgessa substituta del Jutjat de Primera Instància número 1 d'aquesta ciutat i partit, he vist aquestes actuacions de judici verbal, seguides entre:   
Demandant: Comunitat de Propietaris de l'Edifici Amura, representat pel procurador dels tribunals el senyor Giménez Viudes i amb l'assistència lletrada del senyor Moreno Martínez.  
Demandat: Eusebio Narciso Mora Toro, en rebel·lia en aquestes actuacions.   
Objecte del judici: reclamació d'una quantitat. Despeses de comunitat de propietaris.   
Dispositiva  
I. Estime la demanda interposada per la Comunitat de Propietaris de l'Edifici Amura, representat pel procurador dels tribunals el senyor Giménez Viudes, contra Eusebio Narciso Mora Toro, en rebel·lia en aquestes actuacions.   
II. Condemne Eusebio Narciso Mora Toro:   
1. A pagar la quantitat de la quantitat total de 2.044,86 euros, més els interessos legals des de la data de la interposició de la demanda.   
2. A pagar les costes del procés.   
Uniu una testimoniança d'aquesta resolució a les actuacions principals i porteu-ne l'original al llibre de sentències d'aquest Jutjat».  
Diligència de publicació. En el dia de la data, el magistrat jutge que subscriu aquesta resolució ha procedit a publicar-la mitjançant la lectura íntegra, mentre estava constituït en audiència pública; jo, la secretària judicial, en done fe».   
Atés que es desconeix el domicili o la residència actuals de la part demandada, mitjançant la resolució de hui, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat o butlletí oficial per a portar a efecte la diligència de publicació en el Diari Oficial de la Comunitat Valenciana.  
  
  
Torrevieja, 10 de febrer de 2012.- La secretària judicial: Ana Soler Beltrán.